text: 
  Karadzic sagde, at den forestående, strenge vinter samt indbyrdes 
  aftaler mellem de velbevæbnede serbiske og kroatiske minoritetsgrupper 
  på bekostning af muslimerne ville fremskynde en afslutning på 
  konflikten.
  
  Sarajevo Radio meddelte, at den muslimsk-kontrollerede by Gradacac i 
  det nordlige Bosnien-Hercegovina i løbet af dagen blev udsat for et 
  serbisk infanteriangreb. Angrebet kom efter, at byen natten igennem var
   blevet ramt af 400 raketter.
  
  Ifølge radioen satte de serbiske styrker også en offensiv ind mod 
  Tuzla, Olovo, Tesanj og Travnik  -  alle byer i et 
  muslimsk-kontrolleret område i det nordlige Bosnien-Hercegovina, der 
  skrumper ind dag for dag.
  
  Travnik, hvor flere tusinde flygtninge har søgt ly, blev i løbet af 
  onsdagen udsat for intensiv artilleribeskydning, oplyste radioen. Fornyet
   blokade
  
  I Bruxelles besluttede NATOambassadører onsdag at bede organisationens 
  militære planlæggere om at lave et udkast til en stramning af 
  blokaden mod Rest-Jugoslavien, der beskyldes for at holde krigen i gang
   ved de fortsatte landerobringer i Bosnien.
  
  
  
  